Diari Oficial de la Generalitat Valenciana


Sumari del DOGV 7002, del 12-04-2013 (2013/3242)

RESOLUCIÓ de 18 de febrer de 2013, del president de l'Agència Valenciana del Turisme, d'acceptació de cessió gratuïta de la parcel·la en la qual se situa el Centre de Turísme de Dénia.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   7002

Data del DOGV
:   12-04-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/3242


Data del document
:   18-02-2013

Organisme emissor
:   Agència Valenciana del Turisme

Tipus de document
:   Resolució

Descriptors 

:   * Agència Valenciana del Turisme

RESOLUCIÓ de 18 de febrer de 2013, del president de l'Agència Valenciana del Turisme, d'acceptació de cessió gratuïta de la parcel·la en la qual se situa el Centre de Turísme de Dénia. [2013/3242]  
L'Ajuntament de Dénia, en sessió plenària realitzada el dia 26 de gener de 2012, va acordar la cessió gratuïta a l'Agència Valenciana del Turisme de la parcel·la de la seua propietat, de 2000 m² de superfície, sítia en la partida Marjal, pla parcial M 32.2, de la mencionada població.   
A proposta de l'Agència Valenciana del Turisme, es van iniciar els tràmits legals oportuns per a l'acceptació de la cessió de la parcel·la.   
  
La cessió es realitza amb la finalitat de destinar la parcel·la al Centre de Turisme de Qualificació Professional, amb subjecció al que establix l'article 111 del Reglament de Béns de les Entitats Locals.   
Consta en les actuacions que l'esmentat ajuntament ha donat compliment al que disposen els articles 109 i següents del Reglament de Béns de les Entitats Locals.  
Basant-se en l'article 95 de la Llei 14/2003, de 10 d'abril, de Patrimoni de la Generalitat, i fent ús de les atribucions conferides per la legislació vigent, per l'article 5 del Reglament de l'Agència Valenciana del Turisme, aprovat pel Decret 209/2004, de 8 d'octubre, del Consell, resolc:  
  
Primer  
Acceptar la cessió gratuïta de la propietat realitzada per l'Ajuntament de Dénia de la parcel·la de terreny edificable en el terme de Dénia, partida Marjal, pla parcial M-32.2, de 2000 m² de superfície, destinada a equipament. Afronta pel nord amb la finca segregada de l'agrupació número 1 destinada a espais lliures (zona verda); pel sud, amb la finca segregada de l'agrupació número 3 destinada a espais lliures (zona verda) i vials públics; per l'est, amb la resta de finca d'on procedix, i per l'oest, amb vials públics.   
Consta inscrita en el Registre de la Propietat de Dénia 1 en el tom 505, llibre 298, foli 178, finca núm. 21025. Identificador únic finca registral 03045001007006.  
Referència cadastral: 5930521UV6636E4992PN.  
La parcel·la s'accepta lliure de càrregues i gravàmens i al corrent de qualsevol gasto.   
  
Segon   
La cessió gratuïta realitzada per l'Ajuntament de Dénia establix els següents termes i condicions:   
- Subjecció a la condició de l'efectiva construcció i posada en funcionament per part de l'Agència Valenciana de Turisme del Centre de Desenrotllament Turístic de Dénia en un termini de quatre anys a comptar de la formalització de l'escriptura de cessió.  
- Llibertat a l'Agència Valenciana del Turisme per a gestionar, o bé directament o bé indirectament a través de qualsevol persona o entitat pública o privada, l'esmentat Centre de Desenrotllament Turístic.   
- Condició que en cas d'extinció de l'Agència Valenciana del Turisme se subrogarà en la titularitat del mencionat Centre de Desenrotllament l'administració i l'organisme dependent de la Generalitat que assumisca les competències de l'Agència, sense perjuí del que disposa l'article 111 del Reglament de Béns de les Entitats Locals, en el sentit de mantindre durant 30 anys la destinació del Centre de Desenrotllament Turístic com a centre de formació turística en tots els seus vessants i en el seu més ampli sentit.   
  
Tercer   
La parcel·la acceptada haurà d'incorporar-se a l'Inventari General de Béns i Drets de l'Agència Valenciana del Turisme, de conformitat amb l'article 97 de la Llei 14/2003, de 10 d'abril, de Patrimoni de la Generalitat, en concepte de bé patrimonial afecte al servici públic turístic. Correspon a l'Agència Valenciana del Turisme la competència sobre este bé patrimonial, incloent-hi l'administració, la gestió i la conservació, i s'haurà d'inscriure a nom de l'Agència Valenciana de Turisme en el Registre de la Propietat.   
Quart  
Notificar esta resolució a l'ajuntament cedent i procedir a la seua publicació en el Diari Oficial de la Comunitat Valenciana en compliment del que disposa l'article 44.2 de la Llei 14/2003, de 10 d'abril, de Patrimoni de la Generalitat.   
  
València, 18 de febrer de 2013.- El president de l'Agència Valenciana del Turisme: Máximo Buch Torralva.